வள்ளியரச்சல் பொன் அழகுநாச்சியம்மன் கோவில்

## '''வள்ளியரச்சல் ஸ்ரீ பொன் அழகுநாச்சியம்மன் கோவில்'''

## '''வரலாறு'''
திரேதா யுகத்தில் காளியானவள் ஈசுவரனிடம் வாதம் பண்ணி ஈசுவரனுடனே நடன்ஞ்செய்து அபஜெயப்பட்டு அந்த சிவ அபராதத்துக்காக மாந்தபுரத்திலே வந்து பூசை பண்ணினாள்.சௌந்தர்யம் பெற்ற அதனாலே சௌந்தர்யபுரம் என்றும் சுகந்தவனம் என்றும் சவுந்தர்ய மாந்தீசுவரர் என்றும் பேர் வரப்பட்டது. அந்தக் காளி ஈசுவரனைப் பூசை பண்ணினபடியினாலே சொர்ண அழகு பெற்றதால் அழகு நாச்சியம்மனென்று பெயர் ஏற்பட்டது" என்பது ஆவணப் பகுதி

கருவறையில் வேண்டுவார்க்கு வேண்டிய வரம் அருளும் பொன் அழகுநாச்சியம்மன் எட்டுத் திருக்கரங்களோடு வீற்றிருந்து அருள் புரிகின்றாள்.

## வரலாற்றுச் சான்றுகள்
* கி.பி. 1807-ஆம் ஆண்டு **ஓலைச்சுவடிகளில்** இக்கோவில் "சொர்ண அழகு நாச்சி அம்மன்" என குறிப்பிடப்பட்டுள்ளது.
* இப்பகுதியில் உள்ள கல்வெட்டுகளின் அடிப்படையில், இவ்வம்மன் வழிபாடு **சோழர் காலமான 11–12 ஆம் நூற்றாண்டுகளிலேயே** இருந்திருக்கலாம் என கருதப்படுகிறது.
* நொய்யல் ஆற்றுப் படுகையில் கண்டெடுக்கப்பட்ட ரோமானிய நாணயங்கள், இப்பகுதியின் தொன்மையை வெளிப்படுத்துகின்றன
* "வள்ளியரச்சல்" என்ற பெயர் "**கலியுகத் தொடக்கத்தில் 'வள்ளியம்மை** முருகனை மணம்புரிய வேண்டி அறச்சாலை அமைத்துப் பூக்களால் சிவபெருமானைஅர்ச்சனை செய்த தலம்' ஆகையால் இவ்வூர் 'வள்ளியறச்சாலை'என்ற பெயர் ஏற்பட்டுப் பின் வள்ளியறச்சலாக மாறியது என்பர்.

## ''தீரன் சின்னமலைக்கு வள்ளியறச்சல் ஆதரவு'':
*வடதமிழ் நாட்டில் கொங்குப் பகுதியில் வெள்ளையரை எதிர்த்து வீரப்போர் புரிந்து போராடியவர் தீரன் சின்னமலை என்று புகழப்பட்ட
* தீர்த்தகிரிச் சர்க்கரை,அவர் 18.4.1792 ஆம் ஆண்டு வீரர்கட்குப் போர்ப்பயிற்சி அளிக்கவும், ஆயுதங்கள் தயார் செய்யவும் சிவன்மலை வடபுறம் உள்ள காட்டுப்பகுதியை பட்டாபி அனுமந்தக் கவுண்டர் என்பவரிடம்விலைக்கு வாங்கினார்.அந்த இடத்தை வாங்குவதற்கும், பத்திரம் எழுதுவதற்கும் ஒரு சில பெருமக்கள் துணைபுரிந்தனர்.அவர்களில் ஒருவர் "வள்ளியறச்சல் நல்லண கவுண்டர்"என்பவர் ஒருவர்.  சமுதா ஒப்பந்தங்களில் வள்ளியறச்சல் ஊரார்:  கொங்கு பருத்திப்பள்ளி நாட்டுப் பருத்திப்பள்ளியில் கொங்கு மண்டல ***செல்லன் குலத்தார்*** அனைவரும் கூடித் தங்கள் மங்கள நிகழ்ச்சிகட்குப் பணிபுரிய வேளாளர் கூத்தாடி கந்தப்பட்டன் மகள் அத்திப்பெண் என்பவளைக் குல மாணிக்கியாக நியமனம் செய்தனர்.அந்த ஒப்பந்தத்தில் சாட்சிச் கையொப்பம் இட்டவர் 'காங்கய நாட்டு வள்ளியறச்சலில் அழகப்ப கவுண்டர் என்பவர் ஒருவர்.

## கட்டிடக்கலை
இக்கோவில் திராவிடக் கட்டிடக்கலை முறைப்படி அமைந்துள்ளது. கோவிலின் முகப்பில் ஐந்து நிலைகளைக் கொண்ட ராஜகோபுரம் அமைந்துள்ளது. கோவிலின் விமானம் கருங்கல்லால் கட்டப்பட்டுள்ளது. கோபுரத்தின் முன்பாக தீபஸ்தம்பம் அமைந்துள்ளது.

## குலதெய்வ முக்கியத்துவம்
கருவறையில் வேண்டுவார்க்கு வேண்டிய வரம் அருளும் பொன் அழகுநாச்சியம்மன் எட்டுத் திருக்கரங்களோடு வீற்றிருந்து அருள் புரிகின்றாள். 

இக்கோவில் பல சமூகங்களைச் சேர்ந்த 14 குல மக்களுக்கு குலதெய்வமாக விளங்குகிறது.

## திருப்பணி
சுமார் 50 ஆண்டுகளுக்கு மேலாக திருப்பணிகள் இன்றி இருந்த இக்கோவில், 2007-ஆம் ஆண்டு மக்களின் ஒத்துழைப்புடன் புதுப்பிக்கப்பட்டது. பின்னர் கும்பாபிஷேகம் நடைபெற்றது.

## திருவிழாக்கள்

* மாசித் தேர்த்திருவிழா
* மாசி மகம்
* தை மாத நிகழ்வுகள்
* **அமாவாசை நாட்களில் சிறப்பு வழிபாடுகள் நடைபெறுகின்றன**; இந்நாளில் பக்தர்கள் அதிக அளவில் தரிசனம் செய்வது வழக்கம்.

## இதர தெய்வங்கள்
கோவில் வளாகத்தில் மகாமுனி, கருப்பராயன் மற்றும் குல முன்னோர்களின் சிலைகள் அமைந்துள்ளன.

## '''குல அமைப்பு'''
இக்கோவில் பின்வரும் குல மக்களால் குலதெய்வமாக வழிபடப்படுகிறது:

### கொங்கு வேளாளர் கவுண்டர் (9 குலங்கள்)

* வில்லிகுலம்
* ஆந்தைகுலம்
* பூந்தைகுலம்
* காடைகுலம்
* செல்லன்குலம்
* கணக்கன்குலம்
* வண்ணக்கன்குலம்
* பில்லன்குலம்
* கண்ணந்தைகுலம்

### வேட்டுவ கவுண்டர்

* பிள்ளை வேட்டுவர்
* மாந்த வேட்டுவர்

### சிவப்பிராமணர்கள்

* ஒரு குழு

### ஆண்டி குலங்கள்

* கோமனாண்டி
* ஓவச்சாண்டி

## அமைவிடம்
வள்ளியரச்சல் கிராமம், காங்கேயம் அருகில், திருப்பூர் மாவட்டம், தமிழ்நாடு, இந்தியா.

## இதர தெய்வங்கள்
இக்கோவில் வளாகத்தில் ஆண் மகாமுனி மற்றும் சைவ கருப்பராயன் உள்ளிட்ட காவல் தெய்வங்களின் சன்னதிகள் அமைந்துள்ளன. இத்தெய்வங்கள் அம்மனின் காவல் தெய்வங்களாகக் கருதப்படுகின்றன.

### ஆண் மகாமுனி
ஆண் மகாமுனி சன்னதி கோவிலின் இடது புறத்தில் அமைந்துள்ளது. உள்ளூர் மரபுகளின்படி, இவர் "ஆண் மகாமுனி" என அழைக்கப்படுகிறார். இவருக்கு இணையான பெண் மகாமுனி சன்னதி அருகிலுள்ள மற்றொரு கோவிலில் இருப்பதாகக் கூறப்படுகிறது.

இந்த சன்னதியில் சில வழிபாட்டு முறைகள் நடைபெறுகின்றன. குறிப்பாக, சில சமூக மரபுகளின் அடிப்படையில் விலங்கு பலி சம்பிரதாயங்கள் இத்தெய்வத்துடன் தொடர்புடையதாகக் கூறப்படுகிறது.

### சைவ கருப்பராயன்
சைவ கருப்பராயன் சன்னதி ராஜகோபுரத்தின் வலது புறத்தில் அமைந்துள்ளது. இவர் "சைவ கருப்பராயன்" என அழைக்கப்படுகிறார். பொதுவாக காவல் தெய்வங்களுக்கு பலி கொடுக்கும் வழக்கம் இருந்தாலும், இத்தெய்வத்திற்கு பலி வழங்கப்படாது எனக் கூறப்படுகிறது. சைவ முறையில் வழிபாடு நடைபெறுவது இதன் சிறப்பாகும்.

## ஆதாரங்கள்

## வெளிப்புற இணைப்புகள்

* அதிகாரப்பூர்வ இணையதளம்